รัฐบาลไทย-ข่าวทำเนียบรัฐบาล-บสย. ยอดค้ำทะลุเป้าไตรมาส 1/2565 ค้ำแล้ว 48,149 ล้านบาท พร้อมลุยค้ำแสนล้านช่วย SMEs
วันพฤหัสบดีที่ 28 เมษายน 2565
บสย. ยอดค้ําทะลุเป้าไตรมาส 1/2565 ค้ําแล้ว  48,149 ล้านบาท พร้อมลุยค้ําแสนล้านช่วย SMEs
ผลดําเนินงานค้ําประกันสินเชื่อ บสย.ไตรมาส 1/2565 บรรลุเป้า อนุมัติค้ํา 48,149 ลบ. ภาคเกษตรมาแรง ยอดค้ําขยายตัวกว่า 30% ขับเคลื่อนมาตรการการเงินหนุนกลุ่มธุรกิจสีเขียว BCG ภาคส่งออก ซัพพลายเชน และกลุ่มรายย่อย มั่นใจกลไกค้ําประกันสินเชื่อหนุนธุรกิจสู่ยั่งยืน
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผย ผลดําเนินงาน บสย. ไตรมาส 1/2565 (1 ม.ค. – 31 มี.ค.) บรรลุเป้าหมายช่วยผู้ประกอบการ SMEs เข้าถึงสินเชื่อ ได้กว่า 40,593 ราย อนุมัติวงเงินค้ําประกันสินเชื่อ จํานวน 48,149 ล้านบาท อนุมัติหนังสือค้ําประกัน จํานวน 41,223 ฉบับ โดยโครงการค้ําประกันสินเชื่อสูงสุด 3 ลําดับ ได้แก่ 1.โครงการค้ําประกันสินเชื่อตาม พ.ร.ก.สินเชื่อฟื้นฟูระยะที่ 2 สัดส่วน 44% 2.โครงการค้ําประกันสินเชื่อ บสย. สร้างชาติ หรือ PGS 9 ดีแน่นอน สัดส่วน 40% 3.โครงการค้ําประกันสินเชื่อ ไมโคร 4 รายเล็กเสริมทุน สัดส่วน 4%
บสย. มีสัดส่วนให้การค้ําประกันสินเชื่อผ่านธนาคารพาณิชย์อยู่ที่ 73% และสถาบันการเงินของรัฐอยู่ที่ 27% โดยประเภทธุรกิจที่ บสย. ค้ําประกันสูงสุด 5 ลําดับแรก คือ
1.ธุรกิจบริการ อาทิ รับเหมาก่อสร้าง ขนส่ง โรงแรมที่พัก ร้านอาหาร 13,000 ล้านบาท (28%)
2.ธุรกิจการเกษตร อาทิ เกษตร ปศุสัตว์และประมง 5,500 ล้านบาท (11%)
3.ธุรกิจการผลิตสินค้าและการค้าอื่นๆ 5,300 ล้านบาท (11%)
4.ธุรกิจอาหารและเครื่องดื่ม 4,400 ล้านบาท (9%)
5.ธุรกิจเหล็ก ผลิตภัณฑ์โลหะ และเครื่องจักร 3,000 ล้านบาท (6%)
ทั้งนี้ กลุ่มธุรกิจที่มีความโดดเด่นด้านยอดค้ําประกันสินเชื่อ ในไตรมาส 1 คือ กลุ่มธุรกิจการเกษตร ได้แก่ กลุ่มธุรกิจ ผักผลไม้ ยางพารา ข้าว มันสําปะหลังและอ้อย ซึ่งมีการเติบโตอย่างมีนัยสําคัญขยายตัวถึง 30% เทียบกับระยะเวลาเดียวกันของปี 2564 ก้าวจากลําดับ 3 ในปี 2564 มาเป็นลําดับ 2 ในปี 2565
นอกจากนี้ บสย. ยังได้ร่วมโครงการต่างๆ กับธนาคารและองค์กรพันธมิตร เพื่อร่วมกันสนับสนุนผู้ประกอบการผ่านมาตรการทางการเงิน ช่วยการเข้าถึงสินเชื่อได้ง่ายขึ้น ดังนี้
1.โครงการความร่วมมือเพื่อขับเคลื่อนโมเดลเศรษฐกิจ BCG (BIO-Economy เศรษฐกิจชีวภาพ Circular Economy เศรษฐกิจหมุนเวียน และ Green Economy เศรษฐกิจสีเขียว) ร่วมกับ การนิคมอุตสาหกรรมแห่งประเทศไทย และธนาคารพันธมิตร เพื่อส่งเสริมสนับสนุนมาตรการทางการเงิน เพื่อการอนุรักษ์พลังงาน การใช้พลังงานทางเลือกและพลังงานทดแทน เพื่อลดการปล่อยก๊าซเรือนกระจกของโรงงานในนิคมอุตสาหกรรมร่วมกับธนาคารพันธมิตร สนับสนุนการดําเนินธุรกิจกลุ่มซัพพลายเชน ผู้ส่งออก
2.โครงการจับคู่ความร่วมมือสนับสนุนการค้ําประกันสินเชื่อร่วมกับธนาคารพัฒนาวิสาหกิจขนาดกลางและขนาดย่อมแห่งประเทศไทย จับคู่ กู้พร้อมค้ํา ในโครงการ “สินเชื่อ SMEs Re-start” เติมทุนเสริมสภาพคล่อง ธุรกิจท่องเที่ยว และ Supply Chain
3.โครงการความร่วมมือกับธนาคารเพื่อการส่งออกและนําเข้าแห่งประเทศไทย สนับสนุนการค้ําประกันสินเชื่อกลุ่มธุรกิจส่งออก ซัพพลายเชน โลจิสติกส์ และความร่วมมือค้ําประกันสินเชื่อแบบบุคคล เป็นต้น
สําหรับแผนดําเนินงานไตรมาส 2 บสย. พร้อมขับเคลื่อน กระตุ้นเศรษฐกิจ ช่วยผู้ประกอบการ SMEs ได้รับสินเชื่อเพื่อฟื้นฟูกิจการ เติมทุนเสริมสภาพคล่อง ผ่านโครงการค้ําประกันสินเชื่อต่างๆ รองรับผู้ประกอบการทุกกลุ่ม รวมวงเงิน 100,000 ล้านบาท ประกอบด้วย 1.โครงการค้ําประกันสินเชื่อ Soft Loan Extra วงเงิน 90,000 ล้านบาท สําหรับลูกหนี้เดิมตาม พ.ร.ก. Soft Loan 2.โครงการค้ําประกันสินเชื่อเติมเต็มรายย่อย วงเงิน 8,000 ล้านบาท 3.โครงการค้ําประกันสินเชื่อจากธนาคารของรัฐ วงเงิน 1,000 ล้านบาท และ 4.โครงการค้ําประกันสินเชื่อ SMEs Supply Chain Finance วงเงิน 1,000 ล้านบาท โดยในไตรมาส 2 บสย. ได้เตรียมโครงการความร่วมมือกับธนาคารต่างๆ เพื่อพัฒนาผลิตภัณฑ์ค้ําประกันสินเชื่อ ในรูปแบบใหม่ๆ รวมถึงการขับเคลื่อนและเปิดตัวโครงการ Digital Transform ก้าวสู่องค์กรดิจิทัลอย่างเต็มตัว ด้วยบริการค้ําประกันสินเชื่อรูปแบบใหม่ ที่จะเชื่อมโยงและเข้าถึงผู้ประกอบการ SMEs มากขึ้น